13th Floor Elevators
13th Floor Elavators – psicholedelinio roko grupė, gyvavusi 1965–1969 metais ir išleidusi pirmąjį psichodelinio roko albumą „The Psychedelic Sounds of the 13th Floor Elevators“. Grupę subūrė Tomis Holas. Jis, Teksaso universiteto filosofijos, psichologijos ir taikomosios chemijos studentas, eksperimentavo su meskalinu, kuris tuo metu buvo legalus. Po nelegalių medžiagų vartojimo, tokių kaip LSD, jis ėmė tikėti, kad narkotikai spartina asmenį ir dvasinį progresą. Tad Dž. Holas ėmė rašyti dainų tekstus, o vėliau kartu su Steisiu Suterlendu, Beniu Turmanu, Džonu Aiku Voltonu ir Maksu Reiniu įkūrė grupę Lingsmen. Kai grupės vokalistas M. Reinis paliko grupę, Dž. Holas į Lingsmen pakvietė 17-metį ritmenbliuzo grupės Spades genijų Rokį Eriksoną. Tada grupė Lingsmen pasikeitė savo pavadinimą į 13th Floor Elevators, susiedami 13-ą lotyniško alfabeto raidę M, kuria prasideda žodis „marihuana“, ir 13-ą aukštą, kurio nebūna aukštuose pastatuose JAV. Dėl savo nepaprastų pasirodymų 13th Floor Elevators įgijo didžiulį pasisekimą ir išgarsėjo visame Teksase. 1966 metais grupė buvo suimta už marihuanos laikymą, bet vėliau buvo paleista. Po to grupė iš Ostino išsikėlė į San Franciską. Dėl to grupę paliko B. Turmanas, kuris nusprendė likti Teksase. Grupėje jį pakeitė Ronis Ledermanas. 1966 metų viduryje „International Artists“ įrašų kompanija išleido 13th Floor Elevators albumą „Psychedelic Sounds of the 13th Floor Elevators“. Dėl „International Artists“ sprendimo per daug neviešinti grupės, norint išlaikyti 13th Floor Elevators „mistiškumą“, albumas taip ir nepasiekė plačiosios auditorijos. Po albumo grupė išsikvėpė ir 1967 metų liepą grupę paliko Dž. A. Voltonas ir R. Ledermanas. Juos pakeitė grupės fanai Denas Galindo ir Denis Tomas. 1967 metų rugsėjį 13th Floor Elevators išleido antrąjį albumą „Easter Everywhere“, kuris buvo žymai sėkmingesnis nei pirmasis. Ilgainiui grupė ėmė irti. Ėmė ryškėti grupės priklausomybė nuo narkotikų: jiems buvo siūloma kartu su Džimiu Hendriksu koncertuoti Didžiojoje Britanijoje, tačiau jie atsisakė, nes tuo metu buvo apsvaigę. Kartą R. Eriksonas ir T. Holas, apsvaigę nuo LSD, stovėjo eilėje norėdami įsigyti bilietus į savo grupės pasirodymą Ostine. Vėliau 1968 metais R. Eriksonas buvo sulaikytas su marihuanos suktine. Kad išvengtų kalėjimo, ėmė teigti, esąs marsietis. Taip jis atsidūrė psichiatrinėje ligoninėje, kurioje gydėsi nuo priklausomybės 3-jus metus. Tuo pat metu „International Artists“ įrašų kompanija išleido grupės netikrą gyvo garso albumą „Bull of the Woods“, kuriame buvo sudėtos S. Suterlendo ir pirmuose dvejuose albumuose nepasirodžiusios dainos. Kaip ir R. Eriksonas, S. Suterlendas ir T. Holas buvo sulaikyti su narkotikais, bet jie išvengė kalėjimo. 1969 metais grupė nusprendė išsiskirstyti. 1972 metais iš ligoninės išėjęs R. Eriksonas su Dž. A. Voltonu, R. Ledermanu ir S. Suterlendu dar pabandė suburti iširusią grupę, tačiau jiems nepavyko. 1972 metų Lenio Kėjaus rinkinys „Nuggets: Original Artyfacts from the First Psychedelic Era, 1965–1968“, kuriame yra 13th Floor Elevators daina „You’re Gonna Miss Me“, padėjo grupei tapti pankroko legenda.